
ఢిల్లీలో రిక్షా కార్మికుడి హత్య50వేలు సాయం చేసిన వెంకయ్యన్యూఢిల్లీ, మే 29: మంచి చెప్పిన నేరానికి మనిషినే చంపేశారు. దేశ రాజధానిలో ఈ ఘోరం జరిగింది. రవీందర్ (33) అనే యువకుడు ఢిల్లీలో ఈ-రిక్షా నడుపుతుంటాడు. శనివారం సాయంత్రం బీటీబీ నగర్ మెట్రో స్టేషన్ వద్ద మరుగుదొడ్లకు ఆనుకుని ఉన్న గోడ వద్ద ఇద్దరు యువకులు మూత్రం పోస్తుండటాన్ని గమనించి.. ఈ ప్రాంతాన్ని అపరిశుభ్రం చేయవద్దని కోరారు. ఆ యువకులు ఖాతరు చేయకుండా... రవీందర్ వైపు కొరకొరా చూశారు. ‘కావాలంటే నేను చిల్లర డబ్బులు ఇస్తాను. మరుగుదొడ్లలోకి వెళ్లి మూత్ర విసర్జన చేయండి’ అని రవీందర్ కోరారు. దీంతో ఆ యువకులు రవీందర్ కాలర్ పట్టుకుని లాగి.. ‘ఈ రోజు రాత్రి లోపు నీ సంగతి తేలుస్తాం’ అని హెచ్చరించారు. రాత్రి 8 గంటలకు మరో పదిమందిని వెంటేసుకుని వచ్చి రవీందర్పై దాడి చేశారు.  ఈ దెబ్బలకు రవీందర్ అక్కడే కుప్పకూలిపోయాడు. స్థానికులు ఆస్పత్రికి తీసుకెళ్లేసరికే చనిపోయాడు. రవీందర్ హత్యపై కేంద్ర మంత్రి వెంకయ్య నాయుడు తీవ్ర విచారం వ్యక్తం చేశారు. రవీందర్ కుటుంబ సభ్యులను పరామర్శించి రూ.50 వేలు ఆర్థిక సహాయం అందించారు. రవీందర్ భార్యకు నార్త్ వెస్ట్ ఢిల్లీ మునిసిపాలిటీలో తాత్కాలిక ప్రాతిపదికన ఉద్యోగం ఇప్పించారు. ఘటనను తీవ్రంగా ఖండించిన ప్రధాని మోదీ  బాధిత కుటుంబానికి పీఎం సహాయనిధి నుండి రూ.లక్ష విడుదల చేశారు. మరోవైపు... రవీందర్ కుటుంబానికి కేజ్రీవాల్ సర్కారు రూ.5 లక్షలు పరిహారం ప్రకటించింది.

dhilleelo riksha kaarmikudi hatya50velu saayam chesina venkayyanyuudlli, mee 29: manchi cheppina neraaniki manishine champesaru. desha raajadhaanilo ee ghoram jarigindi. ravinder (33) ane yuvakudu dhilleelo ee-riksha naduputuntaadu. sanivaaram saayantram btb nagar metro station vadda marugudodlaku aanukuni unna goda vadda iddaru yuvakulu mootram postundataanni gamaninchi.. ee praantaanni aparisubhram cheyavaddani koraru. aa yuvakulu khataru cheyakunda... ravinder vaipu korakora chusaru. ‘kavalante nenu chillara dabbulu istaanu. marugudodlaloki velli mootra visarjana cheyandi’ ani ravinder koraru. deentho aa yuvakulu ravinder kalar pattukuni laagi.. ‘ee roju raatri lopu nee sangati telustam’ ani heccharinchaaru. raatri 8 gantalaku maro padimandini ventesukuni vachi ravindarpai daadi chesaru.  ee debbalaku ravinder akkade kuppakulipoyadu. sthaanikulu aaspatriki teesukellesarike chanipoyadu. ravinder hatyapai kendra mantri venkayya nayudu teevra vichaaram vyaktam chesaru. ravinder kutumba sabhyulanu paraamarsinchi roo.50 velu aardhika sahayam andinchaaru. ravinder bhaaryaku narth west dhilli munisipaalitiilo taatkaalika praatipadikana udyogam ippinchaaru. ghatananu teevramgaa khandinchina pradhaani modii  baadhita kutumbaaniki pm sahayanidhi nundi roo.laksha vidudala chesaru. marovaipu... ravinder kutumbaaniki kejrival sarkaaru roo.5 lakshalu pariharam prakatinchindi.